૨૦૧૫માં સર્વોચ્ચ અદાલતે નેશનલ રજિસ્ટ્રી ઑફ સિટીઝન અપડેટ કરવા જણાવ્યું. સર્વોચ્ચ અદાલતે પણ બાંગ્લાદેશીની ઘૂસણખોરી અને ડેમોગ્રાફીક અસમતુલા બનતી જતી હતી તેના પર ચિંતા વ્યક્ત કરી અને મોનિટરીંગ સંભાળ્યું છે. આસામમાં ભાજપની સરકાર આવ્યા બાદ સુપ્રીમ કોર્ટના આદેશના આધારે ‘ડિટેક્ટ’ એટલે કે બાંગ્લાદેશીઓને ઓળખી કાઢવા, ‘ડિલિટ’ એટલે કે તેઓનાં નામ મતદાર યાદી કે અન્ય સરકારી દસ્તાવેજોમાં હોય તો તે રદ કરવા અને ડિપોર્ટ એટલે કે તેઓને બાંગ્લાદેશ તગડી મૂકવાની કાર્યવાહી આરંભાઈ અને તેને માટે જ આ રજિસ્ટ્રી અપડેટ થઈ છે અને સુપ્રીમ કોર્ટ સમક્ષ તે રજૂ થશે. અત્યાર સુધી ૪૦ લાખ લોકો ગેરકાયદે માલૂમ પડ્યા છે.